**פרוטוקול ישיבת הנהגת הורים**

**12.1.2020**

נוכחים:

עופר זעפרני-מנהל ביה"ס

יורם מזוז-יו"ר הנהגת הורים

וההורים- איתי ברזל, אהובה זוסמן, תמר חגי, אפרת גל, אורלי בנאי, דינה בוקובזה, מירב שושן, טובה בן יהודה, אודליה יעקב, משה מאמו, אודליה סוויסה, איתמר כהן, סימה לוי, שי אסייג, ורד בן זקן, טלי סבג.

**\*** פעילויות רבות מתעכבות או מוקפאות, בשל המצב המדיני ללא ממשלה יציבה כרגע.. 2 דוגמאות עיקריות אצלינו:

1. **טיול שנתי כיתות ט'** "**מסע גליל**" - היות והמסע מסובסד ע"י משרד החינוך, כרגע יש סימן שאלה לגבי היתכנותו. ננסה לפתור זאת ,או למצוא תחליף ראוי.

2. ביטול **מיצ"בים** לכיתות ז' ח' - ביה"ס נערך אליהם כמדי שנה, אך כרגע הוקפא.

מבחינתנו לא נורא,היות והמבחנים האלו מכניסים את כלל התלמידים למעין שבלונה, והרי ישנו שוני בין תלמיד ותלמיד שבחינה זו (המיצב) לא מתחשבת בכך.

ביה"ס יציע תכנית חלופית ראויה להערכת התלמידים, הערכה פנימית מבוססת חקר, פרוייקטים, כשהתלמידים עצמם בוחרים את הנושא.

**\* בגרויות חורף כיתות יא' יב'** - הבחינה בספרות מאחורינו, ותכף תתקיים הבחינה באזרחות. בגרויות הקיץ - לשון והיסטוריה

הערה מהורי ההנהגה, שההכנה לבחינה מתקיימת בסמוך למועד הבחינה, ללא למידה אינטנסיבית ומשמעותית- אכן, אך זה לפי תכנית לימודים שנקבעה מראש,אך בל נשכח את אחוזי הזכאות לבגרות הגבוהים של ביה"ס והציונים הגבוהים של תלמידנו. ואם תלמיד נכשל , נגיש אותו למועד שני עד שיצליח.

**\*** בקרוב ייצאו כיתות יא' ל**גדנ"ע** - שוב לשדה בוקר.

**\*** כיתות יב' ייצאו **למסע לאילת**.

**\* מסע ישראלי** של כיתות יא' יצא כבר בתחילת השנה.

**\*** כמו כן כיתות יב' חזרו מ**פולין** וגם נערך ערב סיכום.

**\* הצגות** - התלמידים יצאו להצגות: "קזבלן"- בנוסף להצגת המנויים הוסיפו הצגה לביה"ס.

"חצוצרה בואדי" - לכיתות יב'. היתה להם חוויה שהיא מעבר ללימוד הקונבנציונאלי ולטקסט הכתוב ,פן אמנותי.

**\* אייפדים -** כיתות ט' יקבלו את המכשירים שסופסוף נרכשו, ויחולקו בטקס, ההורים יוזמנו.

**\* מסלול השוחרים-** המגמה מעודדת לימודי המשך יג' יד'.

מצטייני המגמה ששעות התרומה שלהם לקהילה היו מהגבוהות ביותר, יקבלו כצ'ופר קורס צלילה באילת, קורס יוקרתי ביותר, דרגת כוכב 1.

תאריכי היציאה - 2\ 8-13

**\* אירוע האקתון -**נושא השם **"ללא גבולות" -** אירוע מרתוני-תחרותי המשלב בין חניכי מרכז היזמות לחברי "כנפיים של קרמבו".

(עופר התעקש שפרוייקט "כנפיים של קרמבו" יתקיים בכתלי ביה"ס ולא במתנ"ס המקומי, מאמין שזהו ערך מוסף וחשוב מאין כמותו שנתמוך ונאמץ).

האירוע יתקיים השבוע- ביום חמישי 1\16 .

**\* הדיבייט** יתקיים השנה בחודש מאי - 5\5.

**\* מסיבת סיום יב'-** 6\23 .

**\* פורים-** יום חמישי 3\5 - הנשף המסורתי

שישי 3\6- יום התנדבות בקהילה וחלוקת משלוחי מנות במוסדות השונים.

ראשון 3\8- עדלאידע עירונית בהשתתפות תלמידי ביה"ס.

**\*** ביה"ס רישת את כל המבנה במצלמות-אבטחה, כדי לעקוב ולבדוק שהכל מתנהל כראוי ולמקרה שאם תהיה בעיה, עופר יוכל לשלוף את המידע הנדרש לטיפול המקרה.

**\* עישון-** לפי החוק אסור לעשן בשטח ביה"ס! בזה אין כל ויכוח.תלמיד שייתפס מעשן- יושעה!

לכיתות הגבוהות יא' יב' ,יש איזור בחצר שמיועד לעישון בצינעה, אך בפיקוח(עופר מעדיף לאכוף ולנסות למנוע את התופעה בכל מחיר).

-----------------------------------------------------------------------------------------ההורים מעלים בעיות \ שאלות:

\* אפרת גל- שיעורי ערבית כיתות ח'- משהו לא עובד, דורשים מהילדים עבודות ברמה מאוד גבוהה. הבעיה מוכרת וידועה, ועופר מדגיש שיש 2 מורות מצוינות לערבית ,והן התבקשו להעביר את הלמידה ללימוד חוויתי ולאו דווקא התמקדות והיצמדות לדקדוק ולתכנית הרשמית..

כמו כן היעד הוא לפתוח מגמת ערבית לכיתות ט'-5 יח"ל !

\* אודליה סויסה- מעירה לגבי ימי שישי, בעיקר בסופש האחרון שנעדרו תלמידים רבים עקב מזג האויר הסוער- עופר מציין דווקא את אחוזי הנוכחות הגבוהים, בעיקר בכיתות הנמוכות.

\* אודליה יעקב- עניין ההכנה לבגרות, מבקשת שאם מוציאים חוברות\ תקצירים אזי שיחולקו לכולם ובזמן.

\* תמר חגי- מתנות סוף שנה למורים- עד כיתות יא'- 20 שח , יב'- 50 שח .

**# פרוטוקול - טלי סבג**